आज से हड़ताल पर रहेंगे किसान
अंबागढ़ चौकी| कर्जा माफी, बोनस एवं फसल बीमा की मांग को लेकर वनांचल के किसान 25 दिसंबर से जिला मुख्यालय में अनिश्चितकालीन धरना प्रदर्शन करेंगे। चौकी, मोहला एवं मानपुर के किसान शुक्रवार को बोरिया बिस्तर एवं खाने पीने का सामान लेकर सरकार के खिलाफ धरना प्रदर्शन करेंगे। किसान संघ के ब्लाक अध्यक्ष लक्ष्मण सिन्हा, रियाज खान, उदेराम साहू, उमेश चन्द्रवंशी ने बताया निर्णायक लड़ाई के लिए मैदान पर आएंगे। किसान नेताओं ने कहा कि उन्होंने ब्लाक एवं जिला मुख्यालय में रैली एवं विरोध प्रदर्शनों के माध्यम से भाजपा सरकार को किसानों की भावनाओं से परिचित करा दिया है। संघ ने चेतावनी दी कि धरना प्रदर्शन मांग पूरी होने तक जारी रहेगा।
hin_Deva hin_Deva